Ma gewond toe taxibestuurder glo losbrand | Maroela Media
'n Omstander hou die vuurwapen vas wat glo by 'n taxibestuurder afgeneem is. (Foto: Jonisayi Maromo/ANA)
'n Voertuig wat skoolkinders vervoer, was kort tevore betrokke in 'n ongeluk met 'n minibus in Solomon Mahlangurylaan. 'n Woordewisseling tussen die bestuurders van die twee voertuie en inwoners het kort daarna uitgebreek. Nóg 'n taxibestuurder het op die toneel stilgehou, 'n vuurwapen uitgepluk en sy kollega te hulp gesnel.
Die groep het handgemeen geraak en skote het begin klap. Die taxibestuurder het op die vlug geslaan ná sy wapen afgeneem is.
Zandile Mthimunye het haar intussen na die toneel gehaas om haar kinders – wat in die ongeluk betrokke was – te gaan haal. Mthimunye is ook die woordvoerder van die Tshwane-distrikshospitaal.
"Ek was geweldig bekommerd oor my kinders en hier staan skares mans en baklei. Tussendeur die bakleiery en die skote wat klap, het ek gevoel iets tref my in die ribbes. Toe ek agterkom ek bloei, het ek besef een van die koeëls moes my getref het," het Mthimunye gesê.
Die koeël het haar net skrams getref.
Isaac Mahamba, woordvoerder van die Tshwane-metropolisie, het gesê die saak word ondersoek.
Ramaphosa sê hy maak stem dik toe Zuma vir Gordhan afdank
Eskom is land se 'kopseer', sê Ramaphosa
Die anargie stoot voor!
Die Taxi's in Pretoria moet ook soos in Soweto opgeskort word. Die wat betrokke was moet geskut word, waar is die polisie in alles?
Soos ESKOM and SAA het die regering ook heeltemal beheer verloor oor die taxi-industrie en is hulle 'n mafia op hulle eie. Ek kan in my lewe nie verstaan dat wanneer taxis geskut word weens wetsoortreding en hulle dan staak daaroor (lees hier: verder soos mafia bullebakke optree) en die polisie dan ingee nie. Ek kan nie verstaan dat die verkeerspolisie handjies gevou sit met die taxis se daaglikse chaos tydens spitsverkeer nie maar eerder sit en mense vang wat te vinnig ry. Hulle sê mos 'Speed kills' op borde oral langs die paaie; ek sal graag statistieke wil sien… Lees meer »
Moenie worry nie, die taxi drywer het klaar weer n ander vuurwapen!
Die regering het lankal beheer verloor oor die taxi industrie. In my lewe het ek nog nooit gesien dat taxis geskut kan word omdat verskeie wette oortree is nie, die taxi bestuurders en eienaars dan kan staak (lees hier nog meer soos mafia bullebakke tekere gaan en verder die wet oortree) en dan gee die owerhede maar in en gee die taxis terug nie. Die verkeerspolisie het lankal opgegee met die taxis en vang maar eerder mense wat te vinnig ry terwyl die taxis openlik lewensgevaarlik ry tydens spitstye on die stede. Hulle het mos "Speed Kills" bordjies op die… Lees meer »